**BEJÖVŐ MOTIVÁCIÓS FELMÉRÉS (2019)**

**A Gazdaságtudományi Kar beszámolója a 2018/2019**

**. tanév beiratkozó elsőéves hallgatók válaszai alapján**

A bejövő motivációs felmérések lényege, hogy megismerjük az Egyetemre belépő hallgatóink véleményét azzal kapcsolatban, hogy miért jelentkeztek a Miskolci Egyetemre, milyen segítséget tudott nyújtani az intézmény a választást illetően és ezáltal mennyire mondható sikeresnek az egyetem beiskolázási tevékenysége.

A kérdőívet 61, a Gazdaságtudományi Karra felvételt nyert és beiratkozott hallgató töltötte ki.

Alapszakon a felmérésben résztvevők 60,6%-a alapszakos, ezenbelül legmagasabb arányban a gazdálkodási és menedzsment szakos hallgatók vettek részt a felmérésben (az összes kitöltés közül 24,6%, az alapszakos kitöltők 41%-a).

A felmérésben résztvevők 9,8%-a mesterszakos hallgató, ebből a legtöbben a vezetés és szervezés szakon levők.

Felsőfokú szakképzésben szintén a gazdálkodási és menedzsment szakos hallgatók vettek részt a legnagyobb arányban a felmérésben (9,8%).

A kitöltők nagy része Miskolcon rendelkezett állandó lakhellyel (36,7%), illetve egyéb Borsod-Abaúj-Zemplén vármegyei településen rendelkezett állandó lakhellyel (46,7%). Területileg főként a keleti országrész képviseltette magát.

A felmérésben résztvevők véleménye alapján jól hasznosítható és értékes diplomát lehet szerezni.

Magasan a legfőbb információforrásként a felvi.hu internetes oldalt jelölték meg. Legalacsonyabb jelentőségű információforrásként az Educatio rendezvényét jelölték, de emellett szintén alacsony az értéke a Miskolci Egyetem oktatói által adott információknak. Ez alapján javítani szükséges az informatív tájékoztatást a középiskolákban megtartandó beiskolázási tájékoztatók, programok során.

A kitöltők főként a versenyszférában szeretnének elhelyezkedni. A diplomától a kitöltők nagyrésze a magasabb jövedelmet várja el. Ezzel összefüggésben a jobb pozíciókat, magasabb beosztást és könnyebb munkaszerzést jelölték még meg.

A kitöltők saját elhatározásból vesznek részt a képzésen, választásukat könnyítette, hogy nagyrészt már az intézményről, a karról és az oktatókról is rendelkeztek előzetes információkkal.

A képzéssel kapcsolatosan a kitöltők az új szakképzettséghez tartozó új szakmai és elméleti ismereteket jelölték meg alapvető elvárásként. Ezentúl fontosan vélik az új gyakorlati anyag megszerzését is, illetve a munkaerőpiaci kompetenciák képzés általi fejlődését is.

Összegezve az adatokat látható, hogy viszonylag alacsony volt a válaszadási hajlandóság, kevesen töltötték ki a felmérést. Felvételi idején a legjobb információforrásként a felvi.hu honlapot jelölték meg, legalacsonyabb minőségű forrásként a beiskolázási programokat, aminek az Educatio kiállításon lévő rendezvényre is érvényes, illetve a középiskolai tanárok által nyújtott információkat jelölték. Ezek alapján a beiskolázási programokat fejleszteni szükséges (az Educatio kiállítást is beleértve), sokkal informatívabbnak, részletesebbnek kell lenni, ami releváns információkat tartalmaz a felvételi eljárással, a bemeneti követelményekkel kapcsolatban. A diplomás léttől a magasabb jövedelem és az ehhez az úthoz vezető jobb pozíciók, magasabb beosztások motiválják a válaszadókat. Mivel véleményük alapján fontos, hogy a képzéseken új ismeretanyagot kapjanak, új gyakorlati anyaggal is tudjanak foglalkozni az alapképzéshez képest, mindenképpen szem előtt kell tartani a különböző szakokon oktatott kurzusok tantervének összeállításánál. A tananyagok naprakésszé tétele és a tudományos eredmények követése, illetve beépítése a tananyagba alapvető elvárás a hallgató részéről. Ezentúl érdemes az egyes, olyan kompetenciák fejlesztését is beleilleszteni a tananyagba, melyek a KKK-ban is meg vannak határozva az adott képzésre vonatkozóan, főként, ha ezek összhangban vannak a válaszadók által megjelölt kevésbé erős kompetenciákkal (gyakorlati feladatok, esettanulmányok, szituációs játékok megoldásával).